b'\n_START_ARTICLE_\nIon Ustian\n_START_SECTION_\nVia\xc8\x9ba \xc8\x99i activitatea\n_START_PARAGRAPH_\nEconomistul Ion Ustian \xc3\xaen teorie este un adept militant al analizei economice moderne \xc8\x99i al implement\xc4\x83rii \xc3\xaen economia real\xc4\x83 a metodelor \xc8\x99i p\xc3\xaerghiilor pur economice de dirijare managerial\xc4\x83 modern\xc4\x83, bazate pe calculele optimiza\xc8\x9bionale \xc8\x99i pe modelele economico-matematice. Conceptele economice ale lui I. Ustian s-au format sub influen\xc8\x9ba principiilor \xe2\x80\x9eReformei economice a URSS\xe2\x80\x9d, elaborat\xc4\x83 \xc3\xaen anul 1965. Fiind obsedat de noile metode de reglare economic\xc4\x83, prev\xc4\x83zute de reform\xc4\x83, I. Ustian a scris un raport \xc8\x99tiin\xc8\x9bific sub titlul \xe2\x80\x9eAspectele economico-politice a Reformei economice a URSS din a. 1965\xe2\x80\x9d._NEWLINE_\xc3\x8en anii urm\xc4\x83tori toate lucr\xc4\x83rile lui I. Ustian au fost scrise sub aspect economico-politic de organizare \xc8\x99i gestionare a economiei reale. Atunci c\xc3\xaend \xc3\xaen anul 1990 a ap\xc4\x83rut necesitatea restructur\xc4\x83rii economiei centralizate planificate \xc3\xaen economie de pia\xc8\x9b\xc4\x83 social\xc4\x83, I. Ustian s-a impus cu o serie de articole economico-politice \xc3\xaen revistele economice ale URSS, Moldovei \xc8\x99i Rusiei referitoare la economia de pia\xc8\x9b\xc4\x83. Cele mai notorii articole au fost: \xe2\x80\x9eEconomia de pia\xc8\x9b\xc4\x83 \xc8\x99i protec\xc8\x9bia social\xc4\x83 a popula\xc8\x9biei\xe2\x80\x9d, \xe2\x80\x9eLibertatea economic\xc4\x83 \xc8\x99i rela\xc8\x9biile economice (de produc\xc8\x9bie)\xe2\x80\x9d, \xe2\x80\x9ePrincipiul economico-ecologic de produc\xc8\x9bie\xe2\x80\x9d, \xe2\x80\x9eEtica economic\xc4\x83\xe2\x80\x9d, \xe2\x80\x9eKeynesismul \xe2\x80\x93 doctrin\xc4\x83 a economiei de pia\xc8\x9b\xc4\x83 dirijat\xc4\x83\xe2\x80\x9d, \xe2\x80\x9eN. D. Kondratiev \xe2\x80\x93 creatorul teoriei ciclurilor lungi ale dinamicii economice\xe2\x80\x9d, V. V. Leontiev, creatorul unei noi metode de analiz\xc4\x83 economic\xc4\x83 sub titlul \xe2\x80\x9eBalan\xc8\x9ba interramural\xc4\x83\xe2\x80\x9d etc._NEWLINE_\xc3\x8encep\xc3\xaend din anul 1990 I. Ustian a publicat mai multe monografii, bro\xc8\x99uri \xc8\x99i articole despre tranzi\xc8\x9bia la economia de pia\xc8\x9b\xc4\x83. O rezonan\xc8\x9b\xc4\x83 deosebit\xc4\x83 \xc3\xaen r\xc3\xaendurile tineretului prezint\xc4\x83 articolele lui I. Ustian la compartimentul \xe2\x80\x9eDoctrine economice\xe2\x80\x9d._NEWLINE_Ion Ustian s-a n\xc4\x83scut la 12 septembrie 1939 \xc3\xaen satul Oli\xc8\x99cani, raionul \xc8\x98old\xc4\x83ne\xc8\x99ti, Republica Moldova, \xc3\xaentr-o familie de \xc8\x9b\xc4\x83rani. Dup\xc4\x83 absolvirea \xc8\x99colii din localitate \xc3\xaen nul 1953 a sus\xc8\x9binut examenele de admitere la Colegiul agricol din Cucurozeni, raionul Orhei, pe care l-a absolvit cu men\xc8\x9biune \xc3\xaen anul 1958. Apoi, I. Ustian a fost solicitat s\xc4\x83 activeze \xc3\xaen calitate de instructor la Comitetul raional al Comsomolului din raionul Criuleni, unde \xc3\xaen anul 1961 a fost ales \xc3\xaen calitate de secretar al doilea al aceluia\xc8\x99 comitet._NEWLINE_Apoi au urmat alte func\xc8\x9bii \xc3\xaen organiza\xc8\x9biile de tineret: cea de prim-secretar al CR al ULCTM, Telene\xc8\x99ti (1962), instructor, apoi \xc8\x99ef de sec\xc8\x9bie al tineretului rural al CC al ULCT din Moldova (1962-1964), instructor al CC al ULCT din URSS (or. Moscova) \xe2\x80\x93 (1964-1965). \xc3\x8en august 1965 a fost ales secretar al CC al ULCTM din Moldova, Pre\xc8\x99edintele Comitetului Organiza\xc8\x9biilor de Tineret din Moldova. \xc3\x8en septembrie a. 1970 a sus\xc8\x9binut cu men\xc8\x9biune examenele de admitere \xc8\x99i raportul \xc8\x99tiin\xc8\x9bific la tema: \xe2\x80\x9eAcumularea capitalului \xc3\xaen viziunea clasicilor Smith-Ricardo\xe2\x80\x9d la Academia de \xc8\x98tiin\xc8\x9be Sociale din URSS (or. Moscova). Dup\xc4\x83 trei ani de studii, \xc3\xaen a. 1973 I.Ustian a sus\xc8\x9binut teza de doctor \xc3\xaen economie pe specialitatea: \xe2\x80\x9eEconomia politic\xc4\x83 \xc8\x99i doctrine economice\xe2\x80\x9d. La sediul Consiliului \xc8\x99tiin\xc8\x9bific al Academiei de \xc8\x98tiin\xc8\x9be Sociale teza a fost recomandat\xc4\x83 spre editare sub titlul: \xe2\x80\x9eCooperarea agroindustrial\xc4\x83 \xc8\x99i rela\xc8\x9biile economice (de antrepriz\xc4\x83)\xe2\x80\x9d \xc3\xaen a. 1975._NEWLINE_Dup\xc4\x83 absolvirea Academiei men\xc8\x9bionate I. Ustian a fost numit inspector \xc3\xaen sec\xc8\x9bia organizatoric\xc4\x83 a CC al PC al Moldovei (iulie 1973), iar \xc3\xaen octombrie 1973 a fost ales prim-secretar al CR al PCM din raionul Edine\xc8\x9b. \xc3\x8en ianuarie 1977 a fost \xc8\x99ef al sec\xc8\x9biei agroalimentare a CC al PC al Moldovei, iar \xc3\xaen decembrie a. 1977 a fost ales Loc\xc8\x9biitor al Pre\xc8\x99edintelui Consiliului de Mini\xc8\x99tri, Pre\xc8\x99edinte al \xe2\x80\x9eGosplanului\xe2\x80\x9d Republicii Moldova. Aici I.Ustian a avut posibilitate s\xc4\x83 aplice cuno\xc8\x99tin\xc8\x9bele teoretice \xc3\xaen economia real\xc4\x83 a R.Moldova._NEWLINE_La ini\xc8\x9biativa d-lui Ustian colectivele \xe2\x80\x9eGosplanului\xe2\x80\x9d \xc8\x99i a institu\xc8\x9biilor de planificare \xc8\x99i informa\xc8\x9bie \xc3\xaen aa. 1978-1980 au efectuat lucr\xc4\x83ri de pionerat pentru perioada dat\xc4\x83, lucr\xc4\x83ri bazate pe calculele optimiza\xc8\x9bionale, care nu \xc8\x99i-au pierdut valoarea \xc8\x99tiin\xc8\x9bific\xc4\x83 la tema: \xe2\x80\x9e Locul \xc8\x99i rolul Complexului economic al R.Moldova de specializare agroindustrial\xc4\x83 \xc3\xaen cadrul diviziunii muncii sociale a Complexului economic unic al URSS\xe2\x80\x9d._NEWLINE_Pe baza a mai multor variante au fost efectuate calcule optimiza\xc8\x9bionale ale structurii economico-tehnologice a Complexului Agroindustrial (CAI) al Moldovei, dup\xc4\x83 care au fost elaborate dou\xc4\x83 programe de perspectiv\xc4\x83: \xe2\x80\x9eProiectul Planului de perspectiv\xc4\x83 al dezvolt\xc4\x83rii economiei na\xc8\x9bionale a Moldovei\xe2\x80\x9d \xc8\x99i \xe2\x80\x9eProgramul Alimentar al R.Moldova\xe2\x80\x9d pe anii 1980-1990\xe2\x80\x9d._NEWLINE_Pe baza calculelor optimiza\xc8\x9bionale au fost implementate noi concepte economico-tehnologice \xc3\xaen industria de prelucrare a materiei prime \xc8\x99i produselor agricole, a c\xc4\x83ror ax\xc4\x83 a fost prelucrarea deplin\xc4\x83 \xc8\x99i profund\xc4\x83 a unei tone de produc\xc8\x9bie agricol\xc4\x83 (de struguri, legume, tutun, floarea soarelui, etc.) \xc8\x99i crearea unor asortimente noi de produse alimentare cu calit\xc4\x83\xc8\x9bi noi de nutri\xc8\x9bie \xc8\x99i asanare. Cu acest scop \xc3\xaen anii 80 a fost pus \xc3\xaenceputul retehnologiz\xc4\x83rii \xc3\xaentreprinderilor de producere a vinului, \xc8\x99ampaniei \xc8\x99i coniacului, conservelor, zah\xc4\x83rului, uleiurilor eterice (de parfum), \xc8\x9bigaretelor, etc..., care a luat o amploare mai larg\xc4\x83 la etapa actual\xc4\x83 \xc3\xaen leg\xc4\x83tur\xc4\x83 cu tranzi\xc8\x9bia la economia de pia\xc8\x9b\xc4\x83._NEWLINE_\xc3\x8en plan economico-teoretic a fost realizat\xc4\x83 crearea \xc8\x99i editarea primului model economico-matematic al CAI al R.Moldova sub conducerea d-lui Ustian, cu titlul: \xe2\x80\x9eComplexul Agro-Industrial al Republicii: analiza \xc8\x99i planificarea rezultatelor economico-sociale\xe2\x80\x9d (1981). Pentru ini\xc8\x9biativele realizate d-l Ustian a fost men\xc8\x9bionat cu dou\xc4\x83 \xe2\x80\x9eMedalii de Aur\xe2\x80\x9d la Expozi\xc8\x9bia Realiz\xc4\x83rilor Economiei Na\xc8\x9bionale a URSS (aa. 1980, 1981)._NEWLINE_\xc3\x8en a. 1978 d-l Ustian a participat la lucr\xc4\x83rile comisiei guvernamentale mixte URSS \xe2\x80\x93 RDG, care s-a soldat cu semnarea acordului de fondare la Chi\xc8\x99in\xc4\x83u a unei \xc3\xaentreprinderi de covoare, bazat\xc4\x83 pe tehnologia \xe2\x80\x9eGaccard\xe2\x80\x9d, cunoscut\xc4\x83 ast\xc4\x83zi sub denumirea de \xe2\x80\x9eFloare-carpet\xe2\x80\x9d._NEWLINE_\xc3\x8en a. 1979 a participat la semnarea unui acord dintre Ministerul de Comer\xc8\x9b extern a URSS \xc8\x99i firma american\xc4\x83 \xe2\x80\x9ePhilip Morris\xe2\x80\x9d \xc3\xaen vederea implement\xc4\x83rii tehnologiei de producere a \xc8\x9bigaretelor \xe2\x80\x9eMarlboro\xe2\x80\x9d la Combinatul de tutun din or. Chi\xc8\x99in\xc4\x83u._NEWLINE_\xc3\x8en decembrie a. 1980 d-l Ustian a fost ales Pre\xc8\x99edinte al Consiliului de Mini\xc8\x99tri al R.Moldova. D-lui Ustian i s-a \xc3\xaencredin\xc8\x9bat s\xc4\x83 studieze experien\xc8\x9ba economic\xc4\x83 a R.Ungaria, R.D.Germania, R.Cuba \xc8\x99i \xc3\xaen m\xc4\x83sura posibilit\xc4\x83\xc8\x9bilor a participat la implementarea noilor metode de activitate economic\xc4\x83, elaborate \xc3\xaen Rusia, Ucraina, Belarusia, Cazahstan, - \xc3\xaen \xc8\x9b\xc4\x83rile cu economie normativ\xc4\x83, c\xc3\xaet \xc8\x99i cele cu economie pozitiv\xc4\x83._NEWLINE_La decizia organelor directive d-l Ustian \xc3\xaen aa. 1981-1985 a participat activ la construc\xc8\x9bia uzinei metalurgice din or. R\xc3\xaebni\xc8\x9ba, fiind responsabil de aprovizionarea \xc8\x99antierului de construc\xc8\x9bie cu for\xc8\x9b\xc4\x83 de munc\xc4\x83 \xc8\x99i cu resurse materiale._NEWLINE_\xc3\x8en scopul implement\xc4\x83rii unor metode novatoare de construc\xc8\x9bie \xc8\x99i montare a utilajului metalurgic, la decizia organelor centrale Ustian, \xc3\xaen anul 1983, \xc3\xaempreun\xc4\x83 cu conduc\xc4\x83torii mai multor ministere ale Republicii Moldova, a studiat experien\xc8\x9ba de construc\xc8\x9bie a firmei austriece \xe2\x80\x9eFest Alpine\xe2\x80\x9d, care \xc3\xaen perioada dat\xc4\x83 construia \xc3\xaen ora\xc8\x99ul Jlobin din Belarusia o mini-uzin\xc4\x83 metalurgic\xc4\x83 cu o tehnologie similar\xc4\x83 cu cea de la uzina metalurgic\xc4\x83 din or. R\xc3\xaebni\xc8\x9ba. Experien\xc8\x9ba constructorilor \xc8\x99i metalurgilor din Belarus a fost implementat\xc4\x83 la \xc8\x99antierul construc\xc8\x9biei uzinei metalurgice din R\xc3\xaebni\xc8\x9ba, fapt, ce a contribuit la darea \xc3\xaen exploatare a uzinei din or. R\xc3\xaebni\xc8\x9ba cu 6 luni mai devreme dec\xc3\xa2t punerea \xc3\xaen func\xc8\x9biune a uzinei similare, construite de firma austriac\xc4\x83 \xe2\x80\x9eFest Alpine\xe2\x80\x9d \xc3\xaen or. Jlobin din Belarus._NEWLINE_Dup\xc4\x83 \xc3\xaentoarcerea v\xc4\x83zului, la \xc3\xaenceputul anilor 90 ai secolului XX, d-l I.G.Ustian s-a \xc3\xaencadrat din nou \xc3\xaen c\xc3\xaempul muncii: activeaz\xc4\x83 \xc3\xaen calitate de conferen\xc8\x9biar la catedra de economie politic\xc4\x83 \xc8\x99i doctrine economice a Academiei de Studii Economice a R.Moldova (ASEM). D-l I.G.Ustian s-a consacrat pe deplin activit\xc4\x83\xc8\x9bii \xc8\x99tiin\xc8\x9bifico-teoretice \xc8\x99i didactice, fapt, ce se manifest\xc4\x83 prin sentimentul de responsabilitate cu care el petrece seminarele la disciplinele: \xe2\x80\x9eeconomia politic\xc4\x83\xe2\x80\x9d \xc8\x99i \xe2\x80\x9edoctrine economice\xe2\x80\x9d, explic\xc4\x83ndu-le studen\xc8\x9bilor importan\xc8\x9ba acestor discipline la aprofundarea \xc8\x99i urgentarea reformelor economice din R.Moldova \xc3\xaen calea spre economia de pia\xc8\x9b\xc4\x83 orientat\xc4\x83 social._NEWLINE_D-l I.G.Ustian particip\xc4\x83 la simpozioanele \xc8\x99tiin\xc8\x9bifice ale ASEM. Temele preferate ale economistului I.G.Ustian sunt: \xe2\x80\x9eRolul economic al statului \xc3\xaen perioada de tranzi\xc8\x9bie la economia de pia\xc8\x9b\xc4\x83\xe2\x80\x9d, \xe2\x80\x9eConceptele economice ale economi\xc8\x99tilor \xe2\x80\x93 laurea\xc8\x9bi ai Premiului Nobel\xe2\x80\x9d, \xe2\x80\x9eEconomia mixt\xc4\x83\xe2\x80\x9d, \xe2\x80\x9eParticularit\xc4\x83\xc8\x9bile efectu\xc4\x83rii transform\xc4\x83rilor sistemice socio-economice \xc3\xaen Rusia \xc8\x99i fostele republici unionale a URSS \xe2\x80\x93 actualele \xc8\x9b\xc4\x83ri membre a CSI\xe2\x80\x9d etc..._NEWLINE_Din anul 1966 p\xc3\xaen\xc4\x83 \xc3\xaen prezent economistul I.G.ustian a publicat 612 lucr\xc4\x83ri \xc8\x99tiin\xc8\x9bifice, preponderent pe teme economice \xc8\x99i publicistice din care:_NEWLINE_17 \xe2\x80\x93 monografii_NEWLINE_12 \xe2\x80\x93 bro\xc8\x99uri_NEWLINE_575 \xe2\x80\x93 articole: 150 de articole \xc3\xaentre anii 1966-1990; 320 \xc3\xaentre anii 1990-2001 \xc8\x99i 141 \xc3\xaentre anii 2001-2012 (inclusiv)_NEWLINE_8 \xe2\x80\x93 recenzii_NEWLINE_\xc3\x8en anul 2008 , la sfatul redac\xc8\x9biei revistei economice din Rusia \xe2\x80\x9eEconomist\xe2\x80\x9d I.Ustian a scris un articol analitic cu titlul: \xe2\x80\x9eCriza agroalimentar\xc4\x83 mondial\xc4\x83\xe2\x80\x9d (vezi revista \xe2\x80\x9eEconomist\xe2\x80\x9d, Moscova, 2008, N 10, pag. 63-79)._NEWLINE_\xc3\x8en timpul studiilor la doctorantura Academiei de \xc8\x98tiin\xc8\x9be Sociale din Moscova (aa. 1970-1973) I.Ustian, la sfatul doctorului \xc3\xaen \xc8\x99tiin\xc8\x9be economice, profesorului, pu\xc8\x99kinistului-economist A.V.Anikin, I.Ustian a \xc3\xaembr\xc4\x83\xc8\x9bi\xc8\x99at o nou\xc4\x83 tem\xc4\x83 de cercetare economico-teoretic\xc4\x83 de abordare institu\xc8\x9bionalist\xc4\x83 pentru ob\xc8\x9binerea titlului de doctor habilitat \xc3\xaen \xc8\x99tiin\xc8\x9be economice cu titlul: \xe2\x80\x9eEvolu\xc8\x9bia concep\xc8\x9biilor teoretice ale \xc8\x99colii liberalismului economic clasic, v\xc4\x83zut\xc4\x83 prin prizma operelor poe\xc8\x9bilor geniali ai lumii: Byron, Pu\xc8\x99kin \xc8\x99i Eminescu\xe2\x80\x9d. Teza a fost sus\xc8\x9binut\xc4\x83 la 23 noiembrie a. 2009 la catedra de economie politic\xc4\x83 \xc8\x99i doctrine economice a ASEM-lui, ob\xc8\x9bin\xc3\xaend titlul \xc8\x99tiin\xc8\x9bific \xe2\x80\x9edoctor habilitat \xc3\xaen \xc8\x99tiin\xc8\x9be economice\xe2\x80\x9d. Teza a fost aprobat\xc4\x83 de CNAA a R.Moldova \xc3\xaen martie a. 2010. Actualmente I.Ustian, \xc3\xaen calitate de pu\xc8\x99kinist-economist, activeaz\xc4\x83 asupra cercet\xc4\x83rii unei singure teme cu titlul: \xe2\x80\x9eCercetarea problemelor economico-politice , imortalizate \xc3\xaen operele marelui poet rus A.S.Pu\xc8\x99kin cu intona\xc8\x9bie socio-economic\xc4\x83\xe2\x80\x9d._NEWLINE_Dl I.Ustian este decorat cu ordinul \xe2\x80\x9eDrapelul Ro\xc8\x99u de Munc\xc4\x83\xe2\x80\x9d, 6 medalii ale URSS \xc8\x99i altor \xc8\x9b\xc4\x83ri, dou\xc4\x83 medalii de aur a EREN-ului din URSS, precum \xc8\x99i 2 Diplome de Onoare ale Prezidiului Sovietului Suprem al Republicii Moldova.\n_START_SECTION_\nStudii \xc8\x99i titluri \xc8\x99tiin\xc8\x9bifice\n_START_PARAGRAPH_\n1953-1958 Colegiul de economie agrar\xc4\x83 din Cocorozeni, r-nul Orhei_NEWLINE_1959-1965 Facultatea de economie agrar\xc4\x83, Universitatea agrar\xc4\x83 din Moldova, or. Chi\xc8\x99in\xc4\x83u_NEWLINE_1970-1973 Doctorantura la Academia de \xc8\x98tiin\xc8\x9be Sociale a URSS (or.Moscova), facultatea de economie, specialitatea \xe2\x80\x93 \xe2\x80\x9ceconomie politic\xc4\x83 \xc8\x99i doctrine economice\xe2\x80\x9d_NEWLINE_1973 Conferirea titlului \xc8\x99tiin\xc8\x9bific de candidat \xc3\xaen \xc8\x99tiin\xc8\x9be economice (doctor \xc3\xaen economie)_NEWLINE_1980 Conferirea Diplomei de laureat cu \xe2\x80\x9cMedalia de aur\xe2\x80\x9d a Expozi\xc8\x9biei Economiei Na\xc8\x9bionale a URSS pentru efectuarea calculelor optimiza\xc8\x9bionale a economiei R.Moldova_NEWLINE_1981 Conferirea Diplomei de laureat cu \xe2\x80\x9cMedalia de aur\xe2\x80\x9d a Expozi\xc8\x9biei Economiei Na\xc8\x9bionale a URSS pentru implimentarea \xc3\xaen economia Moldovei a tehnologiilor moderne, bazate pe calculele optimiza\xc8\x9bionale a economiei pozitive \xc8\x99i normative_NEWLINE_1982 Stagierea la Academia Economiei Na\xc8\x9bionale a URSS (or. Moscova) la tema \xe2\x80\x9cImplimentarea noilor metode economico-tehnologice \xc8\x99i de gestionare \xc3\xaen economia real\xc4\x83\xe2\x80\x9d (Exemplul Moldovei)\n_START_SECTION_\nFunc\xc8\x9bii de serviciu\n_START_PARAGRAPH_\n1958-1961 Instructor la Comitetuil raional al comsomolului (organiza\xc8\x9biilor de tineret) din Criuleni;_NEWLINE_1961-1962 Secretar al Comitetului raional al comsomolului din Criuleni;_NEWLINE_1962-1963 Prim-secretar al Comitetului raional al comsomolului din Telene\xc8\x99ti;_NEWLINE_1963-1964 \xc8\x98eful sec\xc8\x9biei tineretului rural al Comitetului Central al ULCT din Moldova (or. Chi\xc8\x99in\xc4\x83u);_NEWLINE_1964-1965 Instructor al sec\xc8\x9biei organizatorice a Comitetului Central al ULCT din URSS (or.Moscova);_NEWLINE_1965-1970 Secretar al Comitetului Central al ULCT din Moldova (or. Chi\xc8\x99in\xc4\x83u);_NEWLINE_1970-1973 Doctorant al Academiei de \xc8\x98tiin\xc8\x9be Sociale din URSS (or. Moscova);_NEWLINE_1973-1973 Inspector al sec\xc8\x9biei organizatorice al Comitetului Central al Partidului Comunist di Moldova (or. Chi\xc8\x99in\xc4\x83u);_NEWLINE_1973-1977 Prim-secretar al Comitetului raional de partid din Edine\xc8\x9b;_NEWLINE_1977-1978 \xc8\x98eful sec\xc8\x9biei agroalimentare a Comitetului Central al Partidului Comunist din Moldova (or. Chi\xc8\x99in\xc4\x83u);_NEWLINE_1978-1980 Loc\xc8\x9biitor al Pre\xc8\x99edintelui Consiliului de Mini\xc8\x99tri, Pre\xc8\x99edintele Comisiei de planificare (\xe2\x80\x9cGosplanului\xe2\x80\x9d) a R.Moldova (or. Chi\xc8\x99in\xc4\x83u)._NEWLINE_1980-1986 Pre\xc8\x99edintele Consiliului de Mini\xc8\x99tri al R.Moldova, Ministru al afacerilor externe (p\xc3\xaen\xc4\x83-n a. 1982);_NEWLINE_1986-1994 Pensionar pe invaliditate oftalmologic\xc4\x83 (gradul II);_NEWLINE_1994 Conferen\xc8\x9biar la catedra de economie politic\xc4\x83 \xc8\x99i doctrine economice a Academiei de Studii Economice a Republicii Moldova (ASEM).\n_START_SECTION_\nActivitatea politico-ob\xc8\x99teasc\xc4\x83\n_START_PARAGRAPH_\n1966-1970 Membru Supleant al Comitetului Central al Partidului Comunist al R.Moldova._NEWLINE_1976-1990 Membru Plenipoten\xc8\x9biar al Comitetului Central al Partidului Comunist din Moldova._NEWLINE_1976-1980 Deputat al Sovietului Suprem de legislatura a IX al R.Moldova din partea circumscrip\xc8\x9biei electorale Hanc\xc4\x83u\xc8\x9bi, r-nul Edine\xc8\x9b;_NEWLINE_1980-1985 Deputat al Sovietului Suprem de legislaturta a X-a a R.Moldova din partea circumscrip\xc8\x9biei electorale Trife\xc8\x99tu, r-nul Rezina;_NEWLINE_1985-1990 Deputat al Sovietului Suprem de legislatura a XI-a a R.Moldova din partea circumscrip\xc8\x9biei electorale Soroca, r-nul Soroca;_NEWLINE_1981-1984 Deputat al Sovietului Suprem al URSS de legislatura a X din partea circumscrip\xc8\x9biei electorale Anenii-Noi, r-nul Anenii-Noi;_NEWLINE_1984-1989 Deputat al Sovietului Suprem al URSS de legislatura a XI din partea circumscrip\xc8\x9biei electorale R\xc3\xaebni\xc8\x9ba, r-nul R\xc3\xaebni\xc8\x9ba.\n_START_SECTION_\nMisiuni de serviciu peste hotare\n_START_PARAGRAPH_\n1966 noiembrie Misiune \xc3\xaen Republica Democrat\xc4\x83 German\xc4\x83 \xe2\x80\x93 membrul delega\xc8\x9biei Comitetului Central al ULCT din URSS._NEWLINE_1967 martie Conduc\xc4\x83torul unui grup de tineri speciali\xc8\x99ti (economi\xc8\x99ti) ai URSS \xc3\xaen Italia._NEWLINE_1968 ianuarie-februarie Conduc\xc4\x83torul unui grup al tineretului de crea\xc8\x9bie \xc8\x99i sportiv din URSS la Jocurile Olimpice de iarn\xc4\x83. (Edi\xc8\x9bia X, Fran\xc8\x9ba, Grenobl)._NEWLINE_1968 septembrie Conduc\xc4\x83torul unui grup al tinerilor viticultori \xc8\x99i pomicultori din Moldova, care a studiat experien\xc8\x9ba cooperatist\xc4\x83 \xc3\xaen R.Federativ\xc4\x83 Iugoslavia._NEWLINE_1969 ianuarie Conduc\xc4\x83torul unei delega\xc8\x9bii de tineret din URSS pentru studierea activit\xc4\x83\xc8\x9bii organiza\xc8\x9biilor progresiste ale tineretului din Liban, Siria \xc8\x99i Iordania._NEWLINE_1975 septembrie Membrul delega\xc8\x9biei oficiale a R.Moldova pentru studierea experien\xc8\x9bei economiei reale \xc8\x99i a reformelor economice de \xc3\xaembinare a planului cu pia\xc8\x9ba a Republicii populare Ungaria._NEWLINE_1976 iulie Membrul delega\xc8\x9biei mixte a R.Moldova la \xe2\x80\x9cIarmarocul Interna\xc8\x9bional de la Leipzig \xe2\x80\x93 Republica Democrat\xc4\x83 German\xc4\x83._NEWLINE_1977 septembrie Conduc\xc4\x83torul delega\xc8\x9biei jubiliare a R.Moldova la Expozi\xc8\x9bia Interna\xc8\x9bional\xc4\x83 a realiz\xc4\x83rilor economice a URSS din or. Verona (Italia)._NEWLINE_1978 iulie Membrul delega\xc8\x9biei guvernamentale a URSS \xc3\xaen cadrul Comisiei economice bilaterale "URSS-RDG"\xe2\x80\x9dpentru semnarea acordului de creare \xc3\xaen Moldova (or. Chi\xc8\x99in\xc4\x83u) a \xc3\xaentreprinderii de producere a covoarelor cu tehnologie modern\xc4\x83 "Floare\xe2\x80\x9d._NEWLINE_1979 martie Membrul delega\xc8\x9biei URSS \xc3\xaen SUA pentru semnarea acordului dintre Ministerul de Comer\xc8\x9b Extern al URSS \xc8\x99i compania american\xc4\x83 \xe2\x80\x9cPhilip-Morris\xe2\x80\x9d, viz\xc3\xaend crearea \xc3\xaen R.Moldova (or. Chi\xc8\x99in\xc4\x83u) a intreprinderii pentru fabricarea \xc8\x9bigaretelor de tip \xe2\x80\x9cMarlboro\xe2\x80\x9d._NEWLINE_1979 decembrie Membrul delega\xc8\x9biei guvernamentale a URSS \xc3\xaen frunte cu Loc\xc8\x9biitorul Pre\xc8\x99edintelui "Gosplanului URSS" d-l Baibacov N.C. \xc3\xaen Cuba pentru studierea particularit\xc4\x83\xc8\x9bilor dezvolt\xc4\x83rii economiei Cubei._NEWLINE_1982 noiembrie Membrul delega\xc8\x9biei guvernamentale a Consiliului de Mini\xc8\x99tri al URSS \xc3\xaen R.P.Ungaria pentru semnarea unui acord de implimentare \xc3\xaen R.Moldova a experien\xc8\x9bei economico-tehnologice._NEWLINE_1983 octombrie Conduc\xc4\x83torul delega\xc8\x9biei guvernamentale a URSS la \xe2\x80\x9cIarmarocul Interna\xc8\x9bional de la Leipzig\xe2\x80\x9d \xe2\x80\x93 RDG._NEWLINE_1984 noiembrie Conduc\xc4\x83torul delega\xc8\x9biei guvernamentale a R.Moldova \xc3\xaen R.P.Ungaria cu scopul semn\xc4\x83rii unui acord economic bilateral dintre R.P.Ungaria \xc8\x99i R.Moldova, viz\xc3\xaend aprofundarea impliment\xc4\x83rii a experien\xc8\x9bei moderne a economiei reale a Ungariei \xc3\xaen economia real\xc4\x83 a Moldovei.\n_START_SECTION_\nDecora\xc8\x9bii\n_START_PARAGRAPH_\n1964 Medalia pentru participarea la valorificarea p\xc4\x83m\xc3\xaenturilor de \xc8\x9belin\xc4\x83_NEWLINE_1975 Ordinul \xe2\x80\x9cDrapelul Ro\xc8\x99u de Munc\xc4\x83\xe2\x80\x9d._NEWLINE_1970 Medalia \xe2\x80\x9cPentru munca cu abnega\xc8\x9bie\xe2\x80\x9d. 100 ani de la na\xc8\x99terea lui V.I.Lenin_NEWLINE_1982 Medalia jubiliar\xc4\x83 \xe2\x80\x93 \xe2\x80\x9c1500 ani ai or. Kiev\xe2\x80\x9d._NEWLINE_1984 Medalia jubiliar\xc4\x83 \xe2\x80\x93 100 ani de la na\xc8\x99tarea lui G.Dmitrov_NEWLINE_1985 Medalia \xe2\x80\x9cVeteran al muncii\xe2\x80\x9d._NEWLINE_1965 \xe2\x80\x9cDiploma de Onoare a Prezidiului Sovietului Suprem al R.Moldova\xe2\x80\x9d._NEWLINE_1967 \xe2\x80\x9cDiploma de Onoare a Prezidiului Sovietului Suprem al R. Moldova\xe2\x80\x9d._NEWLINE_1984 Medalia jubiliar\xc4\x83 \xe2\x80\x93 \xe2\x80\x9e1300 ani ai statului Bulgaria\xe2\x80\x9d'